b'\n_START_ARTICLE_\nCeca 2005 (turneja)\n_START_PARAGRAPH_\nTurneja Ceca 2005 je bila druga evropska koncertna turneja srbske folk-pop turbofolk pevke Svetlane Ra\xc5\xbenatovi\xc4\x87- Cece. Turneja se je za\xc4\x8dela 13. januarja leta 2005, s koncertom v \xc4\x8ca\xc4\x8dku, kon\xc4\x8dala pa se je 3. decembra istega leta s koncertom na Dunaju. Ceca je v okviru turneje prvi\xc4\x8d obiskala Slovenijo.  _NEWLINE_Najbolj mno\xc5\xbei\xc4\x8den koncert se je zgodil na mestnem stadionu v Skopju, kjer se je zbralo med 30 in 35 tiso\xc4\x8d ljudi.    _NEWLINE_Ceca je na turneji promovirala album z naslovom Gore od ljubavi, ki je bil objavljen 25. maja leta 2004. _NEWLINE_Pevka je v okviru turneje obiskala \xc5\xa1est evropskih dr\xc5\xbeav, v katerih je imela enajst koncertov.\n_START_SECTION_\nOdpoved \xc4\x8dezoceanskih nastopov\n_START_PARAGRAPH_\nCeca je zaradi neizdaje vizumov morala odpovedati vse izven evropske nastope.   Na\xc4\x8drtovani so bili koncerti v Avstraliji, Kanadi in Zdru\xc5\xbeenih dr\xc5\xbeavah Amerike, a so veleposlani\xc5\xa1tva omenjenih dr\xc5\xbeav zavrnile izdajo vizumov pevki zaradi njene domnevne povezave s podzemljem.  Avstralija je pevki \xc5\xa1ele leta 2010 ukinila prepoved vstopa v dr\xc5\xbeavo, enako so leta 2011 storile tudi ZDA.  _NEWLINE_Pevka je imela v okviru turneje Ceca 2005 tudi te\xc5\xbeave z vstopom v Slovenijo.'